கூடை.. நினைவுகளே நீளுவதால்

கூடை.. நினைவுகளே நீளுவதால் பட்டுக்கோட்டை தமிழ்மதி 01.! கூடை! -! ஏழெட்டு கூடைகளோடு! என் மகன் .! மண்ணள்ளி விளையாட! ஒன்று ! தம்பிக்கென்றான்.! அப்பாவிடம் ஒன்றை கொடுத்து ! கவிதை எழுதும் காகிதத்திற் கென்றான்.! இது! பிளாஸ்டிக்பைக்கு பதில் ! கடையில் பொருள் வாங்க வென்றான்! ஆத்தா! வெற்றிலை பாக்கு வைத்துக்கொள்ள ! ஒன்றை ! ஊருக்கு அனுப்பச் சொன்னான்! குடத்தடி கொடிமல்லி பூப்பறிக்க ! இது அக்காவுக் கென்றான்! கூடைகளுக்கெல்லாம் கொண்டாட்டம் ! குதித்து குதித்து ! குப்புற விழுந்து சிரித்தன.! ஊரில் பார்த்த ! ஓலை குட்டான் ! கடவாய் பொட்டி! சாணி அள்ளும் தட்டுக்கூடை ! ஈச்சமிளாறில் செய்த! நெல் தூற்றும் கூடை! அவித்த நெல்லை அள்ளும் கூடை! நெல்லரைக்க போய்! தவிடள்ளும் கூடை! பனையோலை கிழித்து ! மூங்கில் சீவி! முடைந்த கூடை! ஞாபகம்.! அழகு கூடையொன்றில்! அள்ளி கொடுத்தான்! அம்மாவுக்கு தன்! முத்தங்களை.! வரைய சொன்ன ஆசிரியையிடம் ! கூடை ஒன்றை கொடுத்து ! அதில்! நட்சத்திரங்களை போட சொல்லி ! நின்றான்! வெறுங் கூடை! நிறைய நிறைய ! கனவுகள்.! 02.! நினைவுகளே நீளுவதால்....!  நினைவுகளே நீளுவதால்! நேரமிருப்பதில்லை! எழுத....! நினைத்தே நினைவுகள் ஓட! எழுதவேண்டிய கடிதமும்! எழுதப்படாத காகிதமாய்.! நலம் விசாரிக்காமலே! நலமென்றே ! நம்பும் நினைவுகள்....! நித்தம் ! ஆடி ஓடிய அசதிக்குப்பின்னும்! அலுக்காத நினைவுகள்....! நினைவொளி! நிலவுநெஞ்சம் வழிய! இரவும் விழியும் ! ஈரம்.! நினைப்பதை நிறுத்தி! நினைத்ததை எழுத நினைத்தால்! நினைத்தது நினைத்து! நீளும் நினைவு.! நினைத்ததை எழுதாமல்தான்! இருந்தேனென்றால்! நினைத்ததைப் பேசாமல்கூட! போய்விட்டேன்! நேற்று உன்னை நேரில் பார்த்தும்.! நீளும் நினைவுகள்